Macgillycuddy’s Reeks

Macgillycuddy's Reeks (irsk: Na Cruacha Dubha) er en fjellkjede på halvøya Iveragh i grevskapet Kerry i Irland. Fjellkjeden strekker seg litt over 19 kilometer fra Gap of Dunloe i øst til Glencar i vest, er Irlands høyeste fjellkjede. Den omfatter de fleste av de høyeste toppene og skarpeste fjellrygger i Irland, og de eneste toppene på en øy som er over 1000 meter i høyden.

Nær midten av fjellkjeden ligger Carrauntoohil, Irlands høyeste fjell på 1038,6 meter over havet. Området var sterkt islagt som skåret ut dype botner (eksempelvis Eagle's Nest), U-formede daler (eksempelvis Lough Coomloughra) og skarpe fjellegger og rygger (eksempelvis Beenkeragh Ridge).

Fjellkjeden, som er en del av Reeks-distriktet, er et reisemål for fjellvandrere og fjellklatrere og består av noen av Irlands mest anerkjente vandreruter som den 15 kilometer lange «Coomloughra-esteskoen», og den 26 kilometer lange fjellruten som kalles «MacGillycuddy's Reeks Ridge Walk» som går gjennom hele rekkevidden; det er anslått at over 140 000 mennesker besøker området hvert år. Hele fjellkeden er i privat eie; rimelig tilgang er imidlertid gitt for rekreasjonsbruk.

Geologi 

MacGillycuddy's Reeks er sammensatt av sandsteinspartikler av forskjellige størrelser, som er samlet kjent som gammel rød sandstein. Bergartene stammer fra den geologiske øvre devonperioden (310–450 millioner år siden) da Irland var i varme ekvatoriale omgivelser. I løpet av denne perioden på 60 millioner år utgjorde Irland et stort basseng, kjent som Munster-bassenget, og grevskapene Cork og Kerry var faktisk en stor alluvial eller avleiret flomslette. Kjemisk oksidasjon farget materialet med en lilla-rødaktig farge (og grønn på steder fra klorering), fortsatt synlig i dag.

Det er praktisk talt ingen fossiler i gammel rød sandstein. Sammensetningen av gammel rød sandstein er variabel og inneholder kvartssteiner, slamsteiner, siltsteiner og sandsteinspartikler (steinblokker av konglomeratstein som inneholder kvartsstein er synlige i hele området). Reeks var også utsatt for betydelig isdannelse som førte til brudd i fjellet, og resulterte i dype botner (eksempelvis Eagle's Nest), U-formede daler (eksempelvis Lough Coomloughra) og skarpe fjellegger og rygger ( eksempelvis Beenkeragh-ryggen).

Navn 

Navnet på området er irsk: Cruacha Dubha Mhic Giolla Mo Chuda, som er forkortet i irsk form til  Na Cruacha Dubha. På engelsk er det oversatt til «The Black Stacks». Den irske akademikeren Paul Tempan peker på at dubh betyr «svart «og cruach er oversett til engelsk som «stack, rick, pile», det vil si på norsk som «stabel/stakk/hesje» ved at fjellet har en trekantet profil, omtrent som en høystakk. Ordet reek, som benyttes ti den engelske versjonen av navnet, er en hiberno-engelsk versjon av det engelske ordet rick, som betyr en stabel.

Imidlertid er navnet i engelsk form oversatt som «MacGillycuddy's Reeks» (oversettelsen er brukt i Gasaitéar na hÉireann). Den irske familien MacGillycuddy (irsk: Mhic Giolla Mo Chuda), som var en gren av klanen O'Sullivan More, var knyttet til området, og var en av få irsk-gæliske familier som fikk eiendommene gjenopprettet etter konfiskasjonene til Oliver Cromwells krigføring i Irland, noe som forklarer hvorfor navnet har overlevd til idag. Det engelske navnet er tidvis feilstavet som «The MacGillycuddy's Reeks», «MacGillycuddy Reeks», eller «Macgillycuddy's Reeks».

Kultur 
 «MacGillycuddy's Reeks» er også navnet på en sang av Warren Zevon og den nordirske poeten Paul Muldoon, utgitt på Zevons album My Ride's Here (2002).

Referanser

Eksterne lenker
 Om klan McGillycuddy (engelsk)
 Fotografier fra Macgillycuddy Reeks

Fjell i Republikken Irland
Kerry